|  |
| --- |
| PATVIRTINTA |
| Klaipėdos miesto savivaldybės Akademinių reikalų tarybos 2020 m. balandžio 16 d. protokolu Nr. TAR1-69 |
|  |
|  |

**KLAIPĖDOS MIESTO SAVIVALDYBĖS AKADEMINĖS REIKALŲ TARYBOS 2019 M. VEIKLOS ATASKAITA**

2019 metais vyko keturi Klaipėdos miesto akademinių reikalų tarybos (toliau - KMART) posėdžiai.

Klaipėdos miesto savivaldybės tarybos 2019 m. birželio 20 d. sprendimu Nr. T2-180 „Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo pakeitimo“ buvo patvirtinta nauja Klaipėdos miesto akademinių reikalų tarybos sudėtis.

Akademinių reikalų tarybą sudaro 18 narių: 3 savivaldybės deleguoti atstovai, po 1 Klaipėdos veikiančių aukštųjų mokyklų atstovai, 3 Savivaldybės tarybos nariai, 1 aukštųjų mokyklų studentų atstovybių atstovas, 1 mokyklų direktorių tarybos atstovas, 1 Klaipėdos apskrities darbdavių asociacijos atstovas, 1 profesinių mokyklų atstovas.

Pirmas posėdis įvyko 2019 m. liepos 5 d. Posėdyje buvo svarstomas klausimas dėl akademinių reikalų tarybos pirmininko rinkimų. Šio posėdžio metu buvo pasiūlyti du kandidatai, tačiau dėl to, kad jie abu negalėjo nedalyvauti posėdyje, pirmininko rinkimai buvo atidėti kitam posėdžiui. Posėdyje buvo svarstyta dėl pavaduotojo rinkimų, tačiau neišrinkus pirmininko buvo nuspręsta, tai daryti kito posėdžio metu. Šiame posėdyje buvo deleguoti 3 atstovai į Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo komisiją. Deleguoti 3 atstovai į Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo komisiją. Deleguotas vienas atstovas į Klaipėdos miesto sporto tarybą.

Antras posėdis įvyko 2019 m. rugpjūčio 22 d. Posėdyje buvo svarstomas klausimas dėl akademinių reikalų tarybos pirmininko ir pavaduotojo rinkimų. Tačiau vienam kandidatui negalint dalyvauti posėdyje, o kitam atsisakius raštu, rinkimai buvo atidėti. Posėdžio metu akademinių reikalų tarybos nariai buvo informuoti apie tai, kad jie gali teikti pasiūlymus dėl ekonominio proveržio strategijos įgyvendinimo.

Trečias posėdis įvyko 2019 m. rugsėjo 5 d. Posėdyje buvo išrinktas KMART pirmininkas ir pavaduotojas. Posėdyje buvo nagrinėta dėl spalio viduryje numatoma organizuoti renginio – konferencijos, kuriame būtų aptariami stojimo į Klaipėdos aukštąsias mokyklas rezultatai, Klaipėdos aukštųjų mokyklų programų apžvalga ir aktualūs pokyčiai ir kt. aktualūs miesto akademinio gyvenimo klausimai.

Ketvirtas posėdis įvyko 2019 m. gruodžio 12 d. Posėdyje buvo nagrinėjamas klausimas dėl Klaipėdos prekybos, pramonės ir amatų rūmų 2019 m. lapkričio 22 d. rašto Nr. 4/19-33 „Dėl priemonių, galinčių pritraukti daugiau jaunimo bei skatinančių jį pasilikti Klaipėdoje“. Vyko diskusija apie jaunimo pritraukimo į Klaipėdos miestą galimas priemones, Klaipėdos jaunimo įvaizdžio stiprinimą ir apie atvirųjų jaunimo erdvių steigimą. KMART nariai vieningai pritarė bendrojo modernaus medijų centro įkūrimo Klaipėdos mieste įdėjai, kad tokio medijų centro Klaipėdai reikia, svarstė apie kitas galimas atviras jaunimo erdves. Posėdyje taip pat buvo nuspręsta, kad būtina kuo daugiau viešinti informaciją apie Klaipėdoje esamas erdves, įstaigas, kuriose gali lankytis jaunimas. Posėdyje buvo preliminariai aptartos akademinių reikalų tarybos 2020 m. veiklos kryptys.

KMART pirmininkas Viktor Senčila

KMART sekretorius Aistė Valadkienė